ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005501

ขอให้ปรับปรุงการให้บริการของพนักงานจัดเก็บขยะ บริเวณ ซอยเพชรบุรี 5 แขวงทุ่งพญาไท เขตราชเทวี กรุงเทพมหานคร จุดสังเกต เข้าซอยไปประมาณ 100 เมตร หลังแฟลตเอเชีย เนื่องจากในพื้นที่การจัดเก็บขยะอยู่ในรับผิดชอบของสำนักงานเขตราชเทวี โดยจะมีการจัดเก็บขยะเก็บวันเว้นวัน ล่าสุดวันนี้(วันที่ 09 กุมภาพันธ์ 2566 เวลา 21.00 น. ) ผู้ร้องจะทำการทิ้งรากของต้นชวนชม จำนวน 2 ถุง ปรากฏว่า พนักงานจัดเก็บขยะ (ไม่ทราบชื่อและนามสกุล ) เพศชาย ช่วงอายุประมาณ 20-22 ปี รูปร่างกำยำ สีผิวขาว สูงประมาณ 160-165 เซนติเมตร ไม่ยอมให้ผู้ร้องทิ้ง แจ้งกับผู้ร้องว่ามันเป็นดินทิ้งไม่ได้ ซึ่งผู้ร้องได้แจ้งไปแล้วว่ามันเป็นรากของต้นไม้  แต่ก็ไม่ยอมให้ทิ้งและบอกว่ามันหนัก และเข็นรถเข็นสำหรับจัดเก็บขยะที่มีเข่งซ่อนๆกันออกไป ทำให้ผู้ร้องต้องวิ่งหิ้วถุงขยะข้างละ 1 ถุง เรียกให้จอดเพื่อตามไปทิ้งในรถเข็นขยะ  แต่พนักงานจัดเก็บขยะก็ยังไม่ให้ผู้ร้องทิ้งโดยอ้างว่าหนัก สุดท้ายผู้ร้องต้องโยนใส่ไปเองในรถเข็น ส่งผลให้ผู้ร้องไม่ได้รับความพึงพอใจในการให้บริการเป็นอย่างมาก อีกทั้งประชาชนแจ้งไปว่าจะทำการร้องเรียนก็มีการท้าทายประชาชนให้ไปแจ้งร้องเรียนได้เลย จึงประสงค์ให้หน่วยงานที่เกี่ยวข้องดำเนินการตรวจสอบการให้บริการของพนักงานจัดเก็บขยะรายนี้ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata